b'\n_START_ARTICLE_\nYrj\xc3\xb6 Yl\xc3\xa4nne\n_START_PARAGRAPH_\nYrj\xc3\xb6 Werner Yl\xc3\xa4nne (sukunimi vuoteen 1906 Dahlgren; 31. elokuuta 1888, Helsinki \xe2\x80\x93 26. lokakuuta 1971, Helsinki) oli suomalainen toimittaja ja er\xc3\xa4kirjailija._NEWLINE_Yl\xc3\xa4nteen vanhemmat olivat kauppias Fredrik Verner Dahlgren ja Mathilda Wilhelmina Reiman. H\xc3\xa4n p\xc3\xa4\xc3\xa4si ylioppilaaksi 1908 ja valmistui filosofian kandidaatiksi 1913 ja maisteriksi 1919. _NEWLINE_Yl\xc3\xa4nne oli Uuden Suomettaren kotimaan osaston toimittajana ja eduskuntaselostajana 1914-1918 ja Suomen Kuvalehden_NEWLINE_toimitussihteerin\xc3\xa4 1918-1927. H\xc3\xa4n oli lis\xc3\xa4ksi 1917-1934 Suomen Kennelklubin Aikakauskirjan toimittajana ja vuodesta 1917 Mets\xc3\xa4stys ja Kalastus-lehden p\xc3\xa4\xc3\xa4toimittajana._NEWLINE_Yl\xc3\xa4nne toimi vuosina 1927-1944 suojeluskuntien Hakkapeliitta-lehden p\xc3\xa4\xc3\xa4toimittajana. Yl\xc3\xa4nne sai professorin arvonimen 1970.'